Weather Updates: दिल्ली सहित इन राज्यों में भारी बारिश की चेतावनी, सप्ताह के अंत में होगी झमाझम वर्षा  
दिल्ली में बारिश का अनुमान
सप्ताह के अंत में होगी भारी बारिश
मौसम विभाग ने जताया अनुमान
मौसम विभाग ने राष्ट्रीय राजधानी दिल्ली में सप्ताहांत में भारी बारिश होने का पूर्वानुमान लगाया है. अधिकारियों ने यह जानकारी दी. मौसम विभाग ने बताया कि अगस्त में अब तक 60.8 मिमी बारिश हुई है जो सामान्य से 54 फीसदी कम है. वहीं इस मौसम में 271.2 मिमी बारिश दर्ज की गयी है जो सामान्य से 34 फीसदी कम है. भारतीय मौसम विभाग के क्षेत्रीय मौसम पूर्वानुमान के प्रमुख कुलदीप श्रीवास्तव ने बताया, "राष्ट्रीय राजधानी में सप्ताहांत में मध्यम से भारी बारिश होने की संभावना है." दिल्ली एनसीआर में बीते 13 अगस्त से रुक-रुककर बारिश हो रही है. शुक्रवार को भी दिल्ली एनसीआर में मौसम सुहावना बना हुआ है.